Kina përjashton mishin e derrit nga tarifat   
Fermerët amerikanë që rrisin derra e kanë ndjerë deri tani barrën e tarifave që i bënin tepër të shtrenjta produktet bujqësore amerikane për tregun global
Kina ka njoftuar përjashtim nga tarifat për mishin e derrit të importuar nga Shtetet e Bashkuara, duke anuluar tarifa që kishin shkuar deri në 72%. Këto tarifa ishin masat e shumta që mori Pekini ndaj produkteve amerikane në kuadër të betejës së zgjatur tregtare mes Shteteve të Bashkuara dhe Kinës. Korrespondenti i Zërit të Amerikës Kane Farabaugh njofton nga shteti i Ilinoit se fermerët kanë hasur vështirësi në këto kohë tarifash, megjithëse kërkesa për mishin e derrit është rritur në Kinë: Thomas Titus bën çdo punë që nevojitet për të mbajtur në funksionim fermën e tij në Elkhart të Ilinoit. Por kohët e fundit ky përkushtim nuk i ka dhënë shumë fitime. Nuk është diçka e pazakontë që një fermer të merret me dy-tre operacione, por fermeri Thomas Titus thotë se nuk është marrë më parë me mbarështimin e derrave. Ai tregon se mban 12 mijë derra në vit. Shumë prej tyre eksportohen jashtë vendit. Një ndër blerësit e derrave amerikanë është Kina, importuesja më e madhe në botë e mishit të derrit. Kina po vuan aktualisht pasojat e një epidemie që ka dëmtuar rëndë këtë sektor duke reduktuar 20% numrin e derrave kinezë. Në një kohë kur Kina ka nevojë më shumë se kurrë për importet e derrit, mishi i derrit nga Shtetet e Bashkuara është bërë më i shtrenjtë pasi qeveria kineze ka vendosur tarifa të rënda ndaj importeve amerikane në kuadër të luftës tregtare mes Shteteve të Bashkuara dhe Kinës. Qeveria kineze vendosi së fundmi të përjashtojë mishin e derrit nga këto tarifa. Megjithatë lufta tregtare ka lënë deri tani gjurmë të dukshme. thotë Karl Setzer, analist i tregut të artikujve për konsum. Analisti Setzer punon për kompaninë AgriVisor, e cila përllogarit rrezikun në tregun bujqësor. Kur çmimi i mishit të derrit u rrit pas vënies së tarifave, Kina filloi të lidhej me furnizues të tjerë si Bashkimin Evropian, apo Brazilin. thotë zoti Setzer. Nuk dihet ende se sa do t’i shtojë Kina importet tani që janë hequr tarifat mbi mishin e derrit dhe sojën. Gjatë kësaj lufte tregtare Thomas Titus, si shumë fermerë të tjerë ka pësuar humbje në të gjitha produktet që prodhon në fermë. Megjithatë, ai vazhdon ta mbështesë Presidentin Trump, i cili po mban qëndrim të ashpër ndaj praktikave tregtare të Kinës. Por fermeri Titus do të donte që presidenti të rezervohej në komentet në Twitter: Prandaj ai shpreson se negociatat e ardhshme mes Shteteve të Bashkuara dhe Kinës do të japin rezultate domethënëse, afatgjata për të stabilizuar tregun e mallrave të konsumit si dhe për të stabilizuar fitimet e fermës së tij.